ANAT solicită numirea unui secretar de stat cu experiență în industria turismului
Asociația Națională a Agențiilor de Turism din România (ANAT) trage un semnal de alarmă asupra situației critice în care se află turismul românesc. România este, din păcate, codașa Europei în ceea ce privește atragerea turiștilor străini, iar lipsa unei strategii coerente și a unui cadru legislativ modern afectează grav dezvoltarea acestui sector vital al economiei.